गांव खोड़ में हवन के बाद जाट आरक्षण समिति का अनिश्चितकालीन धरना शुरू
अखिलभारतीय जाट आरक्षण समिति के तत्वावधान में शनिवार को गांव खोड़ में अनिश्चितकालीन धरने की शुरुआत की गई। धरना शुरू करने से पहले हवन कर धरने को सफल बनाने की कामना की गई। लोगों का दावा है कि धरने में 27 गांवों के जाट समुदाय के लोग हिस्सा ले रहे हैं। जाटों की सात मांगें सरकार से मनवाने के लिए धरना शुरू किया गया है। बता दें कि ग्राम सचिवालय रणसिका में जाटों को शांतिपूर्ण धरना देने के लिए जिला उपायुक्त ने पत्र जारी कर परमिशन बीते शुक्रवार दी थी। धरने पर बैठे लोगों ने सरकार के विरोध में जमकर नारेबाजी की और मुख्यमंत्री से उनकी मांगें पूरी करने का आह्वान किया। अखिल भारतीय जाट समिति जिला गुड़गांव के अध्यक्ष रणजीत सिंह ने कहा कि जल्द शांतिप्रिय धरनों की संख्या बढ़ाई जाएगी। फर्रुखनगर और सोहना क्षेत्र में भी धरने दिए जाएंगे। इस अवसर पर फतह सिंह जांघू, परमजीत सिंह, अमन सिंह बिलासपुर, जगदेव, बलजीत , महासिंह, दलीप, पवन, महावीर , राजबीर, रतन सिंह, तारीख, प्रदीप, महेंद्र, लाल सिंह, राजेंद्र, कृष्ण, राकेश, घीसा, भूप सिंह हजारी लाल के अलावा अन्य गणमान्य लोग मौजूद रहे।
bho_Deva hin_Deva